Nimeni on Ed Husain. Olen muslimi. Asunut eri puolilla muslimimaailmaa.
Olen syntynyt ja varttunut Lontoossa, vapaassa kaupungissa ja maassa.
Silti haudoin vihaa ja ahdasmielisyyttä juutalaisia ja Israelia kohtaan.
En puhu asiasta usein, mutta koska ääriliikkeet ja antisemitismi -
ovat lisääntyneet täällä lännessä mutta myös Lähi-idässä, -
koen, että sen tien kulkeneiden muslimien täytyy puhua siitä.
Miksi vihasin Israelia?
Aloin tavata äärimielisiä radikaaleja, jotka toimivat Lähi-idässä järjestöissä,
kuten Hizb al-Tahrir ja Hamas.
He opettivat, että Israel miehittää muslimien maita -
ja että koko Palestiina kuuluu muslimeille.
Kävin Hamasin kokouksissa keskiviikkoisin -
työssäkäyvien muslimien kanssa. Kaikki eivät olleet radikaaleja.
Monet kirjanpitäjiä, lakimiehiä ja insinöörejä.
Sanoma oli, että tulee organisoitua, kampanjoida -
ja vastustaa Israelin olemassaoloa.
Eräs tapaus sai minut kyseenalaista- maan asenteemme Israelia kohtaan.
Olin islamistijärjestöön kuuluvien radikaaliystävien kyydissä -
lauantai-iltapäivänä Pohjois- Lontoossa. Kadulla kulki juutalaisia.
He huusivat ikkunasta: "Menkää takaisin Israeliin!"
Se paljasti, miten ontuva ja typerä heidän logiikkansa oli.
He kiistivät Israelin oikeuden olla olemassa -
mutta käskivät juutalaisia palaamaan Israeliin.
Se sai minut kyseenalaistamaan ja pohtimaan asenteitamme.
Profeetta Muhammedhan toivotti juutalaiset tervetulleeksi Medinaan.
Unohdamme sen omaksi tappioksemme.
Näkemykseni juutalaisista ja Israelista muuttui asuessani New Yorkissa.
Kohtasin juutalaisten lämmön ja vieraanvaraisuuden.
Tutkin juutalaista kirjallisuutta -
ja Maimonidesin vaikutusta islamiin ja päinvastoin.
Lisäksi uhmasin muslimien ryhmäajattelua ja matkustin Israeliin.
Huomattavat muslimioppineet, kuten Habib Ali al-Jifri, -
Egyptin mufti Ali Gomaa ja Jordanian prinssi Ghazi -
kutsuivat muslimeja Jerusalemiin.
Matkalla tapasin juutalaisia ja arabeja, palestiinalaisia ja israelilaisia.
Tajusin, että meidät oli sokaistu ääriajattelulla, fanaattisuudella -
ja vihalla juutalaisia kohtaan, ja se ruokkii yhä.
Islamia kirjaimellisesti tulkitsevat arabit tulivat länteen mukanaan -
hyvin ongelmallinen asenne hadith-kirjallisuutta kohtaan.
Esimerkkinä opetus kuvitteellisesta apokalyptisesta taistelusta -
juutalaisten ja muslimien välillä. Jokin puu sanoisi jokaiselle muslimille: -
"Takanani on juutalainen. Tapa hänet."
Viimeinen päivä ei tulisi ennen tätä kuvitteellista taistelua.
He unohtavat, että varhaiset muslimit -
hylkäsivät tällaisen epäloogisen, järjettömän hadithin.
Hadithin tuli aina olla yhteensopiva Koraanin ja profeetan kanssa.
Sen tuli sopia yhteen historian, Muhammedin elämän -
sekä armon kanssa, joka annetaan koko ihmiskunnan osaksi, -
kuten profeetta kuvaa Koraanissa.
Matkustelin Lähi-idässä. Opiskelin Syyriassa ja Saudi-Arabiassa.
Tajusin, ettei profeetta olisi voinut ottaa juutalaista vaimoa, -
puolustaa juutalaisia hautajaisia, ottaa mallia heidän ympärileikkauksestaan,
sallia avioliitot juutalaisten kanssa ja sitten käskeä tappaa kaikki juutalaiset.
Emme tarkastele tekstejä historiallisesti ja kriittisesti.
Tulkitsemme tekstejä kirjaimellisesti ja väitämme, -
ettei Jerusalem kuulu juutalaisille.
Kuinka tohdimme, kun islamin toinen kalifi Umar kutsui heidät takaisin -
Rooman karkotettua heidät 500 vuotta aiemmin?
Mistä tämä pakkomielle, ettei juutalaisilla ole oikeutta Jerusalemiin,
kun Vanha testamentti mainitsee Jerusalemin yli 600 kertaa?
Koraanissa ei mainita kertaakaan, -
että Jerusalemin al-Aksa-moskeija sijaitsisi tässä maailmassa.
Monet muslimioppineet ajattelivat, että se sijaitsee taivaassa.
Muslimien väite on siis kiistanalainen. Juutalaisten väite voidaan todistaa.
3 800 vuotta historiaa tukee sitä.
Muslimit kunnioittavat Muhammedin jälkeläisiä.
Entä sitten satojen muiden profeettojen jälkeläiset?
Esimerkiksi juutalaiset. Jaakobin toinen nimi oli Israel.
Meidän tulisi kunnioittaa heitä ja haastaa ääriajattelua ja fanaattisuutta-
moskeijoissa, internetsivuilla ja yliopistoissa.
Juutalaisvihan pitää loppua. Islamin huoneessa on kyllin ongelmia.
Käsittelen niitä seuraavalla JTV-videollani.
Pysy ajan tasalla JTV:n sisällöstä -
tilaamalla YouTube-kanavamme -
tai tykkäämällä meistä Facebookissa.
Suomennos: Marianne Tenetz